CELEX: 32015D1291
Language: bg
Date: 2015-07-23 00:00:00
Title: Решение за изпълнение (ЕС) 2015/1291 на Комисията от 23 юли 2015 година за разрешаване на пускането на пазара на топлинно обработени млечни продукти, подложени на ферментация с Bacteroides xylanisolvens (DSM 23964), като нова храна съгласно Регламент (ЕО) № 258/97 на Европейския парламент и на Съвета (нотифицирано под номер С(2015) 4960)

28.7.2015   
            
            
               BG
            
            
               Официален вестник на Европейския съюз
            
            
               L 198/26
            
         РЕШЕНИЕ ЗА ИЗПЪЛНЕНИЕ (ЕС) 2015/1291 НА КОМИСИЯТА
   от 23 юли 2015 година
   за разрешаване на пускането на пазара на топлинно обработени млечни продукти, подложени на ферментация с Bacteroides xylanisolvens (DSM 23964), като нова храна съгласно Регламент (ЕО) № 258/97 на Европейския парламент и на Съвета
   
      
         (нотифицирано под номер С(2015) 4960)
      
   
   (само текстът на немски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 18 декември 2012 г. дружеството Avitop GmbH подава заявление до компетентните органи на Ирландия за пускане на пазара на топлинно обработени млечни продукти, подложени на ферментация с Bacteroides xylanisolvens (DSM 23964), като нова храна.
            
         
               (2)
            
            
               На 21 юни 2013 г. компетентният орган за оценка на храните на Ирландия издава доклада си за първоначална оценка. В него той стига до заключението, че топлинно обработените млечни продукти, подложени на ферментация с Bacteroides xylanisolvens (DSM 23964), отговарят на критериите за нови храни, установени в член 3, параграф 1 от Регламент (ЕО) № 258/97.
            
         
               (3)
            
            
               На 4 септември 2013 г. Комисията препрати доклада за първоначална оценка на останалите държави членки.
            
         
               (4)
            
            
               В 60-дневния срок, предвиден в член 6, параграф 4, първа алинея от Регламент (ЕО) № 258/97, бяха представени обосновани възражения.
            
         
               (5)
            
            
               На 10 април 2014 г. Комисията проведе консултации с Европейския орган за безопасност на храните (ЕОБХ), като поиска от него да направи оценка на „топлинно обработените млечни продукти, подложени на ферментация с Bacteroides xylanisolvens DSM 23964“ като нова храна в съответствие с Регламент (ЕО) № 258/97.
            
         
               (6)
            
            
               На 10 декември 2014 г. в своето „Научно становище относно безопасността на „топлинно обработените млечни продукти, подложени на ферментация с Bacteroides xylanisolvens DSM 23964“ като нова храна“ (Scientific Opinion on the safety of 'heat-treated milk products fermented with Bacteroides xylanisolvens DSM 23964) (2) ЕОБХ стигна до заключението, че посочените млечни продукти са безопасни.
            
         
               (7)
            
            
               Посоченото становище дава достатъчно основания, за да се установи, че като нова храна, топлинно обработените млечни продукти, подложени на ферментация с Bacteroides xylanisolvens (DSM 23964), отговарят на критериите, установени в член 3, параграф 1 от Регламент (ЕО) № 258/97.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Топлинно обработените млечни продукти, подложени на ферментация с Bacteroides xylanisolvens (DSM 23964), посочени в приложението, могат да бъдат пускани на пазара в Съюза като нова храна в течна, полутечна и прахообразна (изсушени чрез пулверизация) форма.
   Член 2
   Адресат на настоящото решение е Avitop GmbH, Robert Rössle Str. 10, D-13125 Berlin, Germany.
   
      Съставено в Брюксел на 23 юли 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  EFSA Journal (Бюлетин на ЕОБХ), 2015; 13(1):3956.
   
      ПРИЛОЖЕНИЕ
      
         СПЕЦИФИКАЦИЯ НА ТОПЛИННО ОБРАБОТЕНИ МЛЕЧНИ ПРОДУКТИ, ПОДЛОЖЕНИ НА ФЕРМЕНТАЦИЯ С BACTEROIDES XYLANISOLVENS (DSM 23964)
      
      
                  
                     Определение
                  
               
               
                  :
               
               
                  Топлинно обработените ферментирали млечни продукти са произведени с Bacteroides xylanisolvens (DSM 23964) като закваска.
               
            
                  
                     Описание
                  
               
               
                  :
               
               
                  Преди началото на ферментацията с Bacteroides xylanisolvens (DSM 23964) полуобезмасленото мляко (със съдържание на мазнини между 1,5 % и 1,8 %) или обезмасленото мляко (със съдържание на мазнини 0,5 % или по-малко) се пастьоризира или уперизира. Полученият продукт от ферментирало мляко се хомогенизира, след което се подлага на топлинна обработка, за да бъдат инактивирани Bacteroides xylanisolvens (DSM 23964). Крайният продукт не съдържа жизнеспособни клетки от Bacteroides xylanisolvens (DSM 23964) (1).
               
            
         (1)  Изменен DIN EN ISO 21528-2.